KBANK คาด “เงินบาท” สัปดาห์หน้า 35.30-36.50 บ. จับตาฟันด์โฟลว์-ตัวเลขเศรษฐกิจสหรัฐ
KBANK คาด “เงินบาท” สัปดาห์หน้าเคลื่อนไหวในกรอบ 35.30-36.50 บ. แนะจับตาฟันด์โฟลว์-ตัวเลขเศรษฐกิจสหรัฐ-สถานการณ์ค่าเงินในภูมิภาค
KBANK คาด “เงินบาท” สัปดาห์หน้าเคลื่อนไหวในกรอบ 35.30-36.50 บ. แนะจับตาฟันด์โฟลว์-ตัวเลขเศรษฐกิจสหรัฐ-สถานการณ์ค่าเงินในภูมิภาค
12 พ.ย. 2565

ธนาคารกสิกรไทย จำกัด (มหาชน) หรือ KBANK มองกรอบการเคลื่อนไหวของเงินบาทสัปดาห์ถัดไป (14-18 พ.ย.) ที่ระดับ 35.30-36.50 บาทต่อดอลลาร์ฯ ขณะที่ศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ทิศทางเงินทุนต่างชาติ และสถานการณ์ค่าเงินในภูมิภาค ขณะที่ตัวเลขเศรษฐกิจสหรัฐฯ ที่สำคัญ ได้แก่ ดัชนีราคาผู้ผลิต ยอดค้าปลีก ผลผลิตภาคอุตสาหกรรม ตัวเลขการเริ่มสร้างบ้านและยอดขายบ้านมือสองเดือนต.ค.
โดยดัชนีตลาดที่อยู่อาศัย ผลสำรวจภาคการผลิตของเฟดสาขานิวยอร์กและเฟดสาขาฟิลาเดลเฟียเดือนพ.ย. และจำนวนผู้ขอรับสวัสดิการว่างงานรายสัปดาห์
นอกจากนี้ตลาดยังรอติดตามผลการประชุมธนาคารกลางอินโดนีเซีย ตัวเลขอัตราเงินเฟ้อเดือนต.ค. ของอังกฤษ ยูโรโซน และญี่ปุ่นและข้อมูลเศรษฐกิจเดือนต.ค. ของจีน อาทิ ยอดค้าปลีก ผลผลิตภาคอุตสาหกรรม และอัตราการว่างงาน ด้วยเช่นกัน
สำหรับในวันศุกร์ที่ 11 พ.ย. 65 เงินบาทปิดตลาดที่ระดับ 35.92 บาทต่อดอลลาร์ฯหลังแตะระดับแข็งค่าสุดในรอบเกือบ 3 เดือนที่ 35.70 บาทต่อดอลลาร์ฯ เทียบกับระดับ 37.57 บาทต่อดอลลาร์ฯ ในวันศุกร์ก่อนหน้า (4 พ.ย.)